Z A P I S N I K

10. sjednice Vijeća Mjesnog odbora  „Zrinjevac“, održane 25. ožujka 2022.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 17  sati.


Nazočni članovi Vijeća:  Mirela Brkljač,Sanja Miler,Vjekoslav Miler, Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu MO Zrinjevac) konstatira da je jednoglasno prihvaćen zapisnik s 9.sjednice  Vijeća Mjesnog odbora Zrinjevac, održane  17.veljače 2022. u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18 sati.

Predsjednica MO Zrinjevac predlaže dnevni red kao u pozivu.
Dnevni red je jednoglasno usvojen.

Dnevni red:

1.  Izvješće o radu Vijeća Mjesnog odbora Zrinjevac za 2021.god.
2.  Program rada Vijeća mjesnog odbora Zrinjevac za 2022.god.
3. Zaključak o prijedlogu utroška sredstava sa pozicije Ostali nespomenuti rashodi poslovanja Mjesnog odbora Zrinjevac za 2022.god.
4. Plan malih komunalnih akcija Vijeća Mjesnog odbora Zrinjevac za 2022.god. asfalterski program-donošenje zaključka
5.  Zahtjevi za korištenje prostora
6. Rješavanje nedozvoljenog parkiranja u pješačkoj zoni, Petrinjska ulica-donošenje zaključka
7.  Pitanja i prijedlozi

		






AD1. Izvješće o radu Vijeća Mjesnog odbora Zrinjevac za 2021.godinu

Članovi Vijeća primili su pisani materijal uz poziv.


Vijeće jednoglasno donosi


IZVJEŠĆE O RADU


U 2021. godini  Vijeće Mjesnog odbora održalo je ukupno 11 sjednica, od toga 4 u starom sazivu i 7 u novom sazivu.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 


PREDSJEDNIK VIJEĆA

Predsjednik je redovito sazivao sjednice Vijeća, predlagao dnevni red i predsjedavao na svim sjednicama.  Usko je surađivao s predsjednikom Vijeća Gradske četvrti Donji grad u sastavljanju dnevnog reda, te prisustvovao sastancima koordinacije za rad Vijeća mjesnih odbora. 


POTPREDSJEDNIK VIJEĆA

Pomagao je predsjedniku Vijeća, te obavljao i  sve poslove koji su mu se povjerili. Sudjelovao  je u pripremi prioriteta za 2022. godinu.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 5 članova od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.



ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 


AD2. Program rada vijeća Mjesnog odbora Zrinjevac za 2022.godinu

Članovi Vijeća primili su pisani materijal uz poziv.

Vijeće jednoglasno donosi

PROGRAM RADA VIJEĆA
MJESNOG ODBORA ZRINJEVAC
ZA 2022. GODINU


Na temelju Poslovnika i Pravila Vijeća Mjesnog odbora Zrinjevac, te sukladno Statutu Grada Zagreba, svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora Zrinjevac

Vijeće Programom rada obvezno:

1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora Zrinjevac
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora


Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji.


Program rada Vijeće Mjesnog odbora Zrinjevac temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.


Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.




AD3. Zaključak o prijedlogu utroška sredstava sa pozicije Ostali nespomenuti rashodi poslovanja Mjesnog odbora Zrinjevac za 2022.god.

Vijeće jednoglasno donosi

ZAKLJUČAK
O PRIJEDLOGU UTROŠKA SREDSTAVA SA POZICIJE OSTALI NESPOMENUTI RASHODI POSLOVANJA


1. Vijeće Mjesnog odbora Zrinjevac iz Razdjela proračuna Grada Zagreba 00502 na poziciji 671-3299 za 2022.ima 4.200,00 kn.
2. Vijeće Mjesnog odbora Zrinjevac predlaže utrošak sredstava iz točke 1.ovog zaključka na sljedeći način:
1. Promotivne aktivnosti                      			3.200,00 KN
2. Protokolarne potrebe					   500,00 KN
3. Uredska oprema						   500,00 KN

 3.  Zaključak dostaviti Vijeću Gradske četvrti Donji grad i Gradskom uredu za mjesnu samoupravu, civilnu zaštiti i sigurnost.

AD4. Plan malih komunalnih akcija Vijeća Mjesnog odbora Zrinjevac za 2022.god. asfalterski program-donošenje zaključka

Predsjednica usmeno obavještava članove o prijedlogu. 

Vijeće jednoglasno donosi

ZAKLJUČAK
 o asfalterskom programu Malih komunalnih akcija Vijeća mjesnog odbora 
Zrinjevac za 2022.

I.       Vijeće Mjesnog odbora Zrinjevac preusmjerilo je sredstva za asfalterski program za potrebe Vijeća Gradske četvrti Donji grad, dok sredstva za ostale poslove redovitog održavanja ostaju u sredstvima mjesnog odbora.

II.    Ovaj će zaključak biti dostavljen Vijeću Gradske četvrti Donji grad na daljnje    
 postupanje.



AD5. Zahtjevi za korištenje prostora Mjesnog odbora Zrinjevac

Predsjednica usmeno obavještava članove o zahtjevima.

Vijeće jednoglasno donosi


                                                                                  ZAKLJUČAK

l.  Političkoj stranci „SDP“ odobrava se povremeno korištenje dvorane u objektu mjesne samouprave, Zagreb, Palmotićeva 30, u terminu prve srijede u mjesecu od 17:30 do 19:30 sati.

2.  Prostor iz točke 1. ovog zaključka koristit će Politička stranka „SDP“.

3. Politička stranka „SDP“ obvezuje se s prostorom prilikom korištenja postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 



ZAKLJUČAK

l.  Udruzi za ruski jezik i kulturu odobrava se povremeno korištenje dvorane u objektu mjesne samouprave, Zagreb, Palmotićeva 30, u terminu ponedjeljkom od 17:45 do 19:45 sati.

2.  Prostor iz točke 1. ovog zaključka koristit će Udruga za ruski jezik i kulturu

3. Udruga za ruski jezik i kulturu obvezuje se s prostorom prilikom korištenja postupati s pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 



AD6. Rješavanje nedozvoljenog parkiranja u pješačkoj zoni, Petrinjska ulica-donošenje zaključka

Predsjednica usmeno obavještava članove o prijedlogu. 

Vijeće jednoglasno donosi

ZAKLJUČAK

O postavljanju stupića ili klamerica za sprječavanje ulaska vozila i parkiranja na pješačke puteve u Petrinjskoj ulici, kod križanja sa Amruševom ulicom, ispred kuće na adresi Petrinjska 5 

1. Vijeće Mjesnog odbora Zrinjevac je raspravljalo o problematici parkiranja u pješačkoj zoni, privatnih i dostavnih vozila u Petrinjskoj ulici (između Jurišićeve i Amruševe ulice), koje je posebno problematično u dane vikenda kada rade klubovi i kada je pješačka zona puna parkiranih vozila a što se ponavlja unatoč intervencijama prometnih i komunalnih redara.

2. Vijeće Mjesnog odbora Zrinjevac zaključilo je da postoji potreba za postavljanjem stupića  ili klamerica u Petrinjskoj ulici (kod križanja sa Amruševom ulicom), na adresi Petrinjska ulica 5 sa ciljem sprječavanja ulaska vozila u pješačku zonu i parkiranja istih.

3. Ovaj će Zaključak biti dostavljen Vijeću gradske četvrti Donji grad i Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.




Nitko od članova Vijeća nije imao dodatnih pitanja ni prijedloga već su se usuglasili da za
sljedeći mjesec pripreme stavke o kojima bi htjeli raspravljati na sljedećoj sjednici Vijeća.

Budući da nitko ne traži riječ, predsjednica zaključuje sjednicu.
Dovršeno u 18.00 sati.


Zapisničarka:
Zrinka Miličić



Predsjednica
Vijeća Mjesnog odbora
„Zrinjevac“

Zrinka  Miličić, v.r.

KLASA:   024-08/22-003/687
URBROJ: 251-13-11-1-22-2
Zagreb, 25.03. 2022.

